सरकार से जुड़े एक सीनियर अधिकारी ने बताया कि अब दोनों अधिकारियों में सुलह की संभावना लगभग समाप्त हो गई है। सरकार के पास एकमात्र विकल्प बचा हुआ है कि कानूनी रास्ते से दोनों पर अंकुश लगाए और अधिकार को सीमित करे। सीबीआई के अंदर अगले कुछ दिनों में कोई बड़ा घटनाक्रम होने की चर्चा भी गर्म है। देवेंद्र की गिरफ्तारी के बाद सीबीआई ने इस केस से जुड़ा पहला बयान भी जारी किया, जिसमें विस्तार से बताया गया कि उन्होंने किस तरह राकेश अस्थाना के कहने पर फर्जी सबूत तैयार किए थे। इसमें कहा गया कि देवेंद्र कुमार ने राकेश अस्थाना के कहने पर ऐसे लोगों के बयान दिल्ली में लेने का दावा किया, जो उस दिन यहां थे ही नहीं। सीबीआई ने राकेश अस्थाना और उनसे जुड़े अधिकारियों के फोन पर इस केस के संबंध में बात करने के सबूत भी होने का दावा किया है। दूसरी ओर, सीबीआई डायरेक्टर जिस तरह मामले को डील कर रहे हैं, उससे सरकार नाराज है। हालांकि सरकार खुद को राकेश अस्थाना के साथ भी नहीं दिखाना चाहती है।